《景阳井》
宋代·马之纯

应说兵来且莫降，急寻宫井共深藏。
侧身待作凌波步，仰首还成半面妆。
已分葬埋依古甃，可怜牵挽出银床。
至今汲水人皆说，犹带烟脂旧日香。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。